AlexejDobrolubov/national_council_slovak_2010 huggingface dataset:
23. schôdza NR SR - 3.deň - B. popoludní
Dátum: 2021-01-28
Poslanec: Kočiš, Eduard (-)
Druh vystúpenia: Vystúpenie s faktickou poznámkou

103. Ďakujem pekne za slovo, pán predsedajúci. Pán kolega Richter, chcem sa vám naozaj veľmi pekne poďakovať za veľmi korektívny, korektný a veľmi naozaj odborne zvládnutý príspevok k tejto problematike a k tejto debate. Ja naozaj veľmi dobre viem, že v minulom volebnom období vy ako minister práce, sociálnych vecí a rodiny ste v tejto problematike naozaj veľmi tvrdo bojoval či už s ministerstvom zdravotníctva, alebo s inými inštitúciami, čiže táto problematika za vašej vlády minulej z môjho pohľadu bola zvládaná vcelku v poriadku. Viem, že sa, že ste sa priamo angažoval značným spôsobom. Spomínal ste tu sociálnu starostlivosť a zdravotnú starostlivosť, že nie je medzi nimi určitá, určitá medzera. S vami musím úplne súhlasiť, pretože sú to obdobné, obdobné problémy, ktoré sa zvládajú len spoločne a značne aj tak veľmi ťažko, čiže sú to také prepojené nádoby, ktoré, tá sociálna starostlivosť a tá zdravotná starostlivosť, či už je to u malých detí, alebo detí predškolského veku, alebo u seniorov, je to veľmi prepojená problematika, ktorá sa tuná rieši, riešila a stále sa bude riešiť, pretože zatiaľ sme nedospeli v histórii Slovenskej republiky k takým kvalitným zákonom, ktoré by tieto skupiny obyvateľstva, tieto najzraniteľnejšie skupiny obyvateľstva, ako sú naozaj deti a seniori, dokázali ochrániť pred akýmkoľvek zneužívaním alebo týraním do takej podoby, aby sme sa týmto neduhom jednoducho úplne, úplne by sme im predchádzali alebo by sme ich úplne pochovali. Čiže naozaj ešte raz rozprávam, musíme túto problematiku riešiť komplexne a prispôsobovať sa danej situácii, ktorá je. Čo sa týka komisárky pre deti, tam v tomto nemám veľmi jasno, pretože pani Tomanová niektoré veci robila dobre, niektoré veci nefungovali tak, ako by mali, ale súhlasím, že pediatri, poisťovne aj SPO-čky musia spolupracovať. Ďakujem.
23. schôdza NR SR - 3.deň - B. popoludní
Dátum: 2021-01-28
Poslanec: Kočiš, Eduard (-)
Druh vystúpenia: Vystúpenie s faktickou poznámkou

77. Ďakujem pekne za slovo, pán predsedajúci. Veľmi pekne ďakujem kolegom za doplnenie, za vyjadrenie podpory pre tento návrh zákona. A ešte raz musím poznamenať, tento návrh zákona je naozaj veľmi kvalitne spracovaný. Technické veci vieme doriešiť prostredníctvom ďalších debát, ďalšieho dialógu, v tomto nevidím žiaden problém. Ale hovorím to, čo ma najviac oslovilo aj spomínala to kolegynka Žitňanská, jednoducho dieťa, ktoré je znevýhodnené, malo by mať právo nielen vzdelávať sa doma, pretože musí, ale aj v škole, pretože chce. Hovorím, toto je taká moja srdcová záležitosť a z toho ja jednoducho nemienim upustiť ani teraz, ani zajtra, ani o dva týždne. Čiže tieto možnosti máme, tieto možnosti musíme presadiť a hovorím, každé dieťa je vzdelávateľné, len každé dieťa je vzdelávateľné iným spôsobom. K tomuto dieťaťu si musíme nájsť cestu, či už je to dieťa také, onaké alebo úplne iné. Čiže hovorím, vzdelávanie detí v domácom prostredí či už je to športovec, či je to umelec, či je to dieťatko znevýhodnené, ku každému musíme mať prístup individuálny, umožniť mu vzdelávať sa v primárnom vzdelávaní aj v sekundárnom v rámci základnej školy, ale zároveň umožniť aj domáce vyučovanie, keď splní, samozrejme, rodič všetky náležitosti, ktoré ukladá školský vzdelávací program, a zároveň bude ho vyučovať kvalitný pedagóg. Týmto deťom v žiadnom prípade nebude ani ublížené. Naopak, myslím si, že takéto deti dosahujú veľmi dobré výsledky, povedal by som, že až nadpriemerné výsledky, aspoň čo mám osobnú skúsenosť. A ešte raz sa vrátim k deťom, ktoré naozaj sú momentálne v školách nechcené, alebo je obrovský problém ich umiestniť, tak tam musíme hľadať cestu, ako nielen tú školu motivovať, aby takéto dieťatko vzala, ale vytvoriť všetky podmienky, aby tento rodič bol troška daný, bolo by mu jednoducho uľahčené... (Prerušenie vystúpenia časomerom.)
23. schôdza NR SR - 3.deň - A. dopoludnia
Dátum: 2021-01-28
Poslanec: Kočiš, Eduard (-)
Druh vystúpenia: Vystúpenie s faktickou poznámkou

128. Ďakujem pekne, pán predsedajúci. Pani kolegynka, chcem sa veľmi pekne poďakovať za kultivovaný, odborný, zvládnutý a naozaj príjemne sa počúvajúci prejav. Čiže ešte raz, veľká vďaka. Mnohí rodičia, mnohí pedagógovia a možno celá verejnosť, či už odborná, alebo laická, sa možno obáva či už objektívne, alebo subjektívne nejakého masového odlivu žiakov v rámci inštitucionalizovaného, čiže školského vzdelávania v klasických školských triedach. Ale tak, ako to bolo povedané, ja sa naozaj neobávam, aby dochádzalo k masovému odlivu detí v rámci vzdelávania v domácom prostredí. Každý jeden typ vzdelávania, každé jedno vzdelávanie je určené pre určitý typ dieťaťa, pre určitú jeho povahu a nie každé dieťa je vhodné, aby bolo vzdelávané v domácom prostredí, tak ako nie každé dieťa je vhodné, aby bolo vzdelávané v školskom klasickom prostredí, pretože poznáme výnimky, poznáme rôzne predispozície. Veľmi pekne ste to o nich povedala. Ale to čo, na čo by som chcel najmä teraz zareagovať je to, že táto koronakríza, kde vlastne deti, či už I., alebo II. stupňa, musia byť vzdelávané viac-menej rodičmi doma. A nie každý tento rodič túto situáciu zvláda. Dovolil by som si povedať, že 95 % rodičov, ktoré naozaj sa musia týmto deťom plnohodnotne venovať, túto situáciu nezvláda, ale to zase nie je predmetom vášho predkladaného zákona, ktorý hovorí o niečom inom. Čiže moja taká menšia obava je tá, že vlastne minulý školský rok a tento školský rok, ktorý začal, deťúrence, ktoré sú doma či už dlhodobo, alebo krátkodobo, nemajú dostatočný počet informácií, to môžem za seba povedať ako rodič a tie vedomosti im budú chýba, ale o tom, myslím, že povieme viacej v rozprave.
23. schôdza NR SR - 3.deň - A. dopoludnia
Dátum: 2021-01-28
Poslanec: Kočiš, Eduard (-)
Druh vystúpenia: Vystúpenie s faktickou poznámkou

64. Ďakujem pekne, pán podpredseda. Pán kolega, ja nevylučujem váš dobrý úmysel, ktorý sa určite zakladá na tom, že áno, v určitom momente, v určitej chvíli, je vstup investora súkromného do vodárenskej spoločnosti alebo do kanalizačnej sústavy vhodný. Ale nedokážem sa stotožniť veľmi s vaším názorom, že štát nie je v tomto veľmi dobrým vlastníkom. Čo sa týka východného Slovenska, tak Východoslovenská vodárenská spoločnosť, alebo Podtatranská vodárenská spoločnosť, na východe Slovenská máme najdlhšiu sieť, čo sa týka vodovodov a kanalizácii, ale zároveň táto sieť je v najhoršom stave, čo sa týka v rámci celého Slovenska. Čiže tretina územia má naozaj tú najhoršiu sieť vodovodnú a kanalizačnú, čiže týmto by sa trebalo veľmi zaoberať a hľadať vhodné riešenia, akým, akým spôsobom by teoreticky snáď vedel nejaký súkromný investor do tohto vstúpiť, ale podotýkam, vždy by to malo byť len o investíciách, a nie o odnímaní alebo vyťahovaní zisku z danej spoločnosti, čo sa už mnohokrát pokúšali kadejaké skupinky po východe Slovenska, ale včasným zásahom predstavenstva týchto spoločností sa tomu zabránilo. Tak ako to bolo v tejto debate, v tejto rozprave povedané, voda je naozaj strategickou surovinou, o ktorú nemôžme prísť. Patrí naozaj všetkým obyvateľom, nie len východného ani stredného, ani západného Slovenska, patrí naozaj celému Slovensku. A naozaj štát dokáže byť dobrým vlastníkom, ak daná spoločnosť je spravovaná ľuďmi, ktorí danej problematike sa venujú buď dlhé roky, alebo tomu naozaj úprimne rozumejú, a nie tak, ako ste podotýkal, rôznymi špekulantmi a rôznymi iba nasadenými ľuďmi, ktoré tieto spoločnosti chcú buď umelo, alebo oficiálne zaťažovať a ničiť. Ďakujem.
23. schôdza NR SR - 3.deň - A. dopoludnia
Dátum: 2021-01-28
Poslanec: Kočiš, Eduard (-)
Druh vystúpenia: Vystúpenie s faktickou poznámkou

58. Ďakujem za slovo, pán predsedajúci. Pán kolega, veľká vďaka za tento predložený návrh zákona, ktorý má naozaj veľmi veľa dobrých a veľmi veľa praktických riešení. Čiže naozaj vodárenská a kanalizačná sieť je veľmi dôležitá v rámci celého územia Slovenskej republiky a nikdy by sa nemala stať, tak ako kolega Suja povedal, predmetom exekučného konania alebo špekulatívneho predaja, odpredaja alebo nejakého záludného konania buď vedenia obce, mesta alebo či už kraja, ale naozaj to predkupné právo by mal mať štát alebo retrospektívne naozaj dookola. Čiže štát na obce, na kraje, na mestá a to isté obce, kraje a mestá na štát. V niektorých prípadoch by možno aj bolo dobré, ak by vstup súkromného investora bol, ale je to vždy veľkým rizikom. Pochádzam z východného Slovenska a viem, že takéto špekulatívne skupiny na východnom Slovensku fungujú dlhé roky. Dlhé roky sa snažia o vstup či už do Východoslovenskej vodárenskej spoločnosti, chvalabohu, sa to ešte nikdy nepodarilo, pretože naozaj nie sme až tak bohatý región, aby sme dokázali platiť omnoho vyššie vodné, stočné a ďalek... a ďalej nejaké pridané ďalšie hodnoty k tomuto všetkému. Čiže naozaj tento zákon je veľmi dobre prepracovaný, a ak budú kolegu Suju pripomienky dostatočne vysvetlené, tak nevidím dôvod, prečo by sme tento zákon nepodporili. Čiže naozaj, naozaj veľká vďaka a musíme ďalej spolupracovať na týchto všetkých rozumných veciach, ktoré budú určite naše Slovensko posúvať dopredu. Ďakujem pekne.
23. schôdza NR SR - 3.deň - A. dopoludnia
Dátum: 2021-01-28
Poslanec: Kočiš, Eduard (-)
Druh vystúpenia: Vystúpenie s faktickou poznámkou

23. Ďakujem za slovo, pán predsedajúci. Pán minister, v podstate tomu rozumiem, keďže mám osobnú skúsenosť a priamu skúsenosť ako sčítací komisár desať rokov vzad, tak možno by sa trebalo zaoberať aj nápadom, alebo myšlienkou odložiť to sčítanie obyvateľov, domov a bytov, povedzme ak sa situácia, či už epidemiologická, alebo troška situácia spoločnosti, nejakým spôsobom alebo upraví, alebo ukľudní. Jednoducho ja si myslím, že týmto odložením tohto, tohto nariadenia alebo tohto procesu celého by sme nič nestratili, naopak, by sme možno získali, alebo získali by ste nejaký čas možno na lepšiu prípravu možno na nejaké lepšie predloženie, pretože ja si myslím, že elektronické sčítavanie obyvateľov, domov a bytov má svoj význam, más svoj zmysel, ale nie každý, hlavne z tých starších občanov, je natoľko počítačovo gramotný, aby to jednoducho vedel zvládnuť, a tak či tak, ak tento človek, tento obyvateľ nevie danú situáciu zvládnuť, musí požiadať buď obecný, alebo mestský úrad, kde je určený nejakým spôsobom nejaký pracovník, ktorý tak či tak fyzicky musí prísť do danej domácnosti. Čiže z môjho pohľadu je to úplne jedno. Skúste porozmýšľať nad tým, aby sa to mohlo odložiť dajme tomu nejaké 2-3-4-5-6 mesiacov, je to absolútne jedno. Hej, skúsme tu nejakým takým spôsobom dať, hovorím z praxe, rozprávam, že je to určite jednoduchšie, a ten starší človek vždy rád privítal, ak ten sčítací komisár šiel priamo domov, a to už sa bavíme aj o iných aspektoch v tom sčítaní, čo sa týka národnosti, čo sa týka príslušnosti k cirkvi, pretože, naozaj ak tieto údaje nebudú presné, tak bude to mať neblahý účinok ako na národnostné menšiny, ako na cirkevné spoločenstvá, čiže ja len naozaj v dobrom, hľadajme nejakú spoločnú schodnú cestu a to si myslím, že určite by sme vedeli nájsť najmä tým, žeby sme to odložili. Ďakujem pekne.
23. schôdza NR SR - 3.deň - A. dopoludnia
Dátum: 2021-01-28
Poslanec: Kočiš, Eduard (-)
Druh vystúpenia: Vystúpenie

17. Ďakujem pekne za slovo, pán predsedajúci. Vážený pán minister, ja mám len v podstate jednu jedinú otázku, a to, chcem sa spýtať, o akých národohospodárskych škodách sa bavíme, ak by tento zákon šiel v klasickom, štandardnom schvaľovacom procese a nemuseli by sme ho teda dávať do pléna Národnej rady v skrátenom legislatívnom konaní, pretože len táto, táto téma mi nie je jasná a jednoducho len toto by som potreboval vysvetliť. Ďakujem pekne.
23. schôdza NR SR - 2.deň - B. popoludní
Dátum: 2021-01-27
Poslanec: Kočiš, Eduard (-)
Druh vystúpenia: Vystúpenie s faktickou poznámkou

175. Ďakujem pekne za slovo, pán podpredseda. Pán kolega Kazda, posplietal ste tu piate cez deviate, triasol ste sa za tým pultom, naozaj ste nevedel, kam z konopí. Nevedel ste, čo čítate, nerozumel ste, čo čítate, preskakovali vám tam odstavce, jednoducho trápil ste sa za tým mikrofónom strašným, neuveriteľným spôsobom. Dezinformácie, analytici, GLOBSEC, Mesežnikov, jednoducho vy ste skĺbil do trinásťminútového nudného, prenudného monológu všetko možné aj s totálne nemožným. Jednoducho konšpirácie, weby, ovplyvňovanie Ruskej federácie, proste to Rusko je tak nebezpečná krajina, že jednoducho asi celý svet sa musí triasť. Ovplyvňovanie všetkého a všetkých, celú Európu, Spojené štáty americké, voľby v Spojených štátoch amerických, proste celosvetový neuveriteľný problém predstavuje pre vás podľa tohto vášho naozaj veľmi slabučko spracovaného materiálu Ruská federácia. Spomínal ste tu kritické myslenie, že budeme podporovať podľa tohto plánu alebo podľa tejto bezpečnostnej stratégie na školách. Ale toto chcete prezentovať ako kritické myslenie? Týmto ste chcel ísť príkladom? Ak toto má byť nejaký príklad na začatie učenia kritického myslenia v rámci školskej výučby, tak to je úplná katastrofa. A čo sa týka vašej liberálnej demokracie, ktorú ste opísal, že je v nebezpečenstve, tak to nebezpečenstvo sme mohli vidieť teraz počas inaugurácie amerického prezidenta voči, ktorému ste všetci tak strašne lojálni a keď budete opisovať, aká je tá spojenoamerická demokracia niečo úžasné, tak si pozrite, čo sa tam vlastne dialo.
23. schôdza NR SR - 2.deň - B. popoludní
Dátum: 2021-01-27
Poslanec: Kočiš, Eduard (-)
Druh vystúpenia: Vystúpenie s faktickou poznámkou

161. Ďakujem pekne za slovo, pán podpredseda. Veľmi pekne sa chcem poďakovať pánovi prodekanovi univerzity geopolitických dejín zo starého mesta pánovi Dostálovi za objasnenie geopolitickej ťažkej situácie na Slovensku a v celom svete. Pán kolega, zhodnotil ste tu úplné bludy. To znamená iba krajina, ktorá poskytne otvorenú náruč Spojeným štátom americkým a vojskám NATO, sa dá považovať za krajinu demokratickú, za krajinu, kde sa neporušujú žiadne základné ľudské práva a slobody, takže krajiny ako Bielorusko, Ruská federácia a mnohé iné krajiny, ktoré odmietajú vstup do NATO alebo vstup amerických vojsk sú považované jednoducho za nepriateľov. Obranná a bezpečnostná stratégia Slovenskej republiky je postavená na tom, že áno, sčasti chcete udržiavať aj nejaké konštruktívne vzťahy s Ruskou federáciou, ale na piedestál slávy stále budete len presadzovať Spojené štáty americké, bez ktorých sme jednoducho všetci stratení. Ale nie je to môj názor a s touto myšlienkou sa nikdy nedokážem stotožniť. Čiže, tak ako povedal kolega Urban, sú krajiny v rámci Európy, ktoré sú vystavované ako nejaká, nejaká, nejaká presklená jednoducho vitrína, kde jednoducho tá demokracia rastie, kde tá demokracia je úžasná a zase sú tu krajiny, ktoré nejdú po ruke Spojeným štátom americkým a nepovažujú ich za nejakého svetového policajta, ktorý môže tuná vládnuť. Čiže ja s vaším príspevkom naozaj nemôžem súhlasiť a naozaj politiku anglosasov a Spojených štátov amerických nemôžem považovať za ochrannú, ale naopak vždy útočnú.
23. schôdza NR SR - 2.deň - B. popoludní
Dátum: 2021-01-27
Poslanec: Kočiš, Eduard (-)
Druh vystúpenia: Vystúpenie s faktickou poznámkou

80. Ďakujem za slovo, pán podpredseda. Pán kolega Suja, chcem sa ti veľmi pekne poďakovať za tvoj príspevok ohľadne tohto bodu tejto rozpravy, ale určite si toho chcel povedať viac, určite si to chcel povedať viac odbornejšie, ale, žiaľbohu, neslušnosť a nekorektnosť niektorých pánov kolegov zapríčinila to, že už si sa nedokázal uniesť a jednoducho si odišiel od rečníckeho pultu, nakoľko dvojica po tvojej pravej ruke veľmi náruživo a veľmi vášnivo debatovala. Neviem síce o čom, ale zjavne nemala záujem počúvať tvoje naozaj odborné stanovisko. Ale to, čo si povedal vo svojej rozprave, je viac ako dôležité a musím to zopakovať. Naozaj občania Slovenskej republiky nepovažujú Ruskú federáciu za hrozbu, tak ako tu bolo veľmi nonšalantne ospevované, aká je to hrozba, aké je to nebezpečné a musíme si chrániť naše východné hranice. Ja žijem na východnej hranici a môžem vám naozaj povedať, nikto tam Ruskú federáciu za hrozbu nepovažuje. To vás ubezpečujem. Správne si poznamenal to, že Ruská federácia a jej veľmi dobré obchodné vzťahy so Slovenskou republikou to si musíme udržiavať a na tom musíme stavať. Ale vykresľovať Ruskú federáciu ako agresora nie je veľmi šťastné riešenie. Aj keď táto vládna chunta je súčasťou veľkého projektu a sme súčasťou NATO. Žiaľbohu, z tohto svojho názoru nie sú ochotní ustúpiť. Ruská federácia je naozaj hospodárskou, vojenskou a diplomatickou veľmocou a súhlasím s tým, že s touto veľmocou musíme mať veľmi korektné a veľmi dobré vzťahy, pretože táto hrozba akou vy Ruskú federáciu nazýva, v mojich očiach hrozbou nie je, nebola a nikdy nebude. A to nie som naozaj žiaden rusofil. Ďakujem pekne.
23. schôdza NR SR - 2.deň - B. popoludní
Dátum: 2021-01-27
Poslanec: Kočiš, Eduard (-)
Druh vystúpenia: Vystúpenie s faktickou poznámkou

22. Ďakujem pekne za slovo, pán podpredseda. Pán podpredseda Šeliga, ak vám naozaj šlo len o to, aby ste rozprúdil tu naozaj bujarú debatu o tom, kto je troll koho alebo ktorý troll sa v akej krajine vidí, tak ste naozaj dosiahol to, čo ste asi chcel. Kolegovia tuná už povedali, že táto debata bola úplne z úst pána ministra začatá vecne bez akéhokoľvek konfliktu, bez akejkoľvek nadsázky. Ale vaša pripomienka k tomuto trollovaniu a nazývanie bývalého predsedu Národnej rady ruským trollom, on troll bol, ale možno nie určite ruský. Ale túto skupinku, ktorá vedie naše krásne Slovensko, naozaj môžem nazvať skupinkou trollov Spojených štátov amerických a Izraela. Ak nám vám naozaj šlo len o to, aby ste tu rozprúdili hnev a nenávisť, v značnej miere sa vám to určite podarilo. Orientovanie sa strategickej bezpečnosti štátu výlučne na Spojené štáty americké a Izrael a očierňovanie východnej armády Ruskej federácie ako niečo nebezpečné, ako niečo choré, ako niečo zvrátené je podľa mňa úbohé a jednoducho bezpečnostná stratégia štátu sa nemôže opierať iba výlučne či už na západ, východ, sever, juh, stred. To je absolútne jedno, ale musíme byť konsenzuálni a musíme sa jednoducho zapájať tam, kde je to dôležité a tam, kde je to potrebné. Súhlasím však, že bezpečnostná stratégia štátu je veľmi dôležitým dokumentom a musí byť prezentovaná v Národnej rade Slovenskej republiky, musí sa o nej vedieť, musí sa o nej diskutovať, musí byť prezentovaná navonok. Ako naozaj veľmi dobrý dokument. Ale to, čo ste teraz predviedol vy, je na hony vzdialené od toho, možno s dobrou myšlienkou, ktorú tu chce prezentovať pán minister obrany. Čiže ja len na margo veci toľko. Tento váš príspevok, táto vaša vsuvka k tomuto bodu programu, pán podpredseda, bola maximálne nevhodná a skúste sa tomu na budúce vyvarovať.
23. schôdza NR SR - 2.deň - A. dopoludnia
Dátum: 2021-01-27
Poslanec: Kočiš, Eduard (-)
Druh vystúpenia: Vystúpenie s faktickou poznámkou

120. Ďakujem pekne za slovo, pán predsedajúci. Patrick, veľká vďaka za tento predkladaný návrh zákona, o ktorom sme sa viackrát rozprávali, prečo ho vlastne ideš predkladať a čo týmto zákonom, čo týmto vlastne predkladaným návrhom zákona sleduješ. Čo sa týka mojej osoby, tak budeš mať v tomto smere vždy plnú podporu, nakoľko len zdravá populácia môže vychovávať zdravé deti a k týmto koreňom vlastnej slovenskej kultúry sa musíme vrátiť. Čiže odbúrať z tohto marketingového cirkusu všetkých nepoctivých či už výrobcov, predajcov, prebaľovačov akéhokoľvek tovaru je viac ako nutné a je to potrebné, pretože vydávať vychované kurča v Argentíne, zabité v Poľsku za vysoko kvalitný výrobok kdesi z Topoľčian, je podľa mňa choré a zvrátené. A iba takýmto spôsobom, takýmto návrhom zákona, ktorý podľa mňa mohol byť ešte tvrdší, ešte prísnejší, ale verím tomu, že v dohľadnej dobe sa ešte tieto podmienky budú dať sprísniť a nájdeme tuná v pléne Národnej rady Slovenskej republiky aj na tvoj tvrdší návrh zákona podporu. Bude sa tak diať aj naďalej, pretože to, čo sa deje v rámci potravinovej sféry, to systematické likvidovanie poctivých drobných prevádzkovateľov, chovateľov, farmárov je naozaj choré a prispôsobovať sa týmto všetkým zlozvykom, ktoré nám tu tlačí Európska únia, všetkým týmto prímesiam, prídavkom do potravín, ktoré sa potom vydávajú za úžasné, zdravé, akreditované, certifikované, no to je proste choré. A ten tvoj príklad s tou slaninou, áno, môžem ti dať za pravdu, je to naozaj tak, pretože už náš dedo rozprával, že slanina má byť slanina a nemá to byť zložka zo 170 kultúr a produktov. Čiže naozaj veľká vďaka. Držím ti prsty a budeme tento tvoj návrh podporovať. Ďakujem pekne.
22. schôdza NR SR - 1.deň - B. popoludní
Dátum: 2021-01-13
Poslanec: Kočiš, Eduard (ĽS Naše Slovensko)
Druh vystúpenia: Vystúpenie s faktickou poznámkou

17. Ďakujem za slovo, pán predsedajúci. Pani kolegynka, naozaj vaša vecná kritika do radov vlastnej vládnej koalície, vládnych poslancov je úplne namieste. Naozaj nepovažujem sa za geniálneho človeka, ale nedokážem si naštudovať za 45 minút návrh zákona v skrátenom legislatívnom konaní, aj keby som sa neviem akým spôsobom o to snažil. Proste jednoducho sa to nedá. Ako ste sama veľmi zodpovedne a veľmi precízne pomenovala, je tam kopec bodov, kopec článkov, ktoré znesú odklad, nie sú nevyhnutné, aby boli prijaté v skrátenom legislatívnom konaní dnes alebo zajtra. Kľudne by to počkalo na nasledujúcu, riadne zvolanú schôdzu, ale očividne aj tento vládny návrh zákona, ktorý musí ísť v skrátenom legislatívnom, lebo tak si to vládna garnitúra rozhodla, je šitý veľmi horúcou ihlou a nie je veľmi správne, aby takýmto spôsobom ste aj napriek tomu, že máte viac ako nadpolovičnú väčšinu, máte ústavnú väčšinu, aby ste pristupovali k plénu Národnej rady takýmto spôsobom. Naozaj dostať vládny návrh zákona pár minút pred zasadnutím schôdze je veľmi neúctivé. Je to úplne neštandardný postup, a keď sa tu budeme vyhovárať, že je to v núdzovom stave, je to v krízovej situácii, nič to neospravedlňuje. Včera sme sa dozvedeli len bez pozvánky, bez ničoho, že jednoducho budeme pokračovať v schôdzi Národnej rady. Nikto s tým nemá problém, kto sa naozaj rokovania Národnej rady zúčastniť chce, ale dostať 45 minút pred začatím schôdze narýchlo zvolanej program a zákon, ktorý je podľa mňa naozaj nie nutné prijať takýmto rýchlym a skráteným konaním, nepovažujem tento váš postup za veľmi štandardný a dúfam, že sa to viac opakovať nebude.
21. schôdza NR SR - 1.deň - B. popoludní
Dátum: 2021-01-12
Poslanec: Kočiš, Eduard (ĽS Naše Slovensko)
Druh vystúpenia: Vystúpenie s faktickou poznámkou

190. Ďakujem pekne za slovo, pán predsedajúci. Pán kolega, tvoje vystúpenie bolo v podstate len takým súhrnom dnešného celodenného teatrálneho vystupovania vládnych poslancov, ktorí namiesto odbornej nejakej debaty, o ktorú sa stále opierajú, namiesto odborných argumentov, namiesto odborného videnia sveta, kde by mali predostierať najmä dôvody, prečo tento nezákonne držaný núdzový stav predlžovať podľa všetkého donekonečna, sa zmôžu akurát na reakcie, akí sme zlí, akí sme hlúpi, ako ničomu nerozumieme, ako vieme iba urážať, prečo nedáme riešenia. Ale, vážení kolegovia, vážené kolegyne, vy ste vládni poslanci, vy ste zodpovední, ako táto vláda funguje. Pretože iba vy túto vládu podporujete. Dobré vládne zákony, dobré zákony vládnych poslancov boli z našej strany vždy podporené a vždy podporené budú. Hlúposti, ktoré tuná sú predkladané ako niečo úžasné, nemôžu byť z racionálneho hľadiska podporené, pretože sú hlúposťou. To, že obhajujete, že nepomáhame a ubližujeme, je ďalší, ďalšia vaša perla. Kríza, v ktorej Slovenská republika je, by mala politikov spájať a hlavne z takejto pozície by mal vyjsť silný líder. Pozrime sa na Rakúsko, na Kurtza, pozrime sa na Nemecko, na Merkelovú, tých podporujú všetci a vyšli ako naozajstní víťazi. Kdežto u nás máme len jedného prehratého politika, ktorému už neverí nikto.